Det er endegyldigt ovre. AaB er ikke længere et Superligahold. Ihvertfald for nu. Og der gik da heller ikke lang tid fra dommer Sandi Putros fløjtede kampen mellem AaB og Silkeborg af, inden hylekoret satte ind. - Jeg har det af helvede til lige nu, men når en ny sæson går i gang og det bliver så i første division, så sidder jeg herude igen, siger mangeårig AaB-fan Per Rishøj. AaB-spillerne kom ikke ned til deres fans på Vesttribunen, som de ellers plejer. Flere af spillerne var grædefærdige, og holdet gik i omklædningsrummet. Ifølge TV2 Nords oplysninger var der efterfølgende tumult mellem vagter, og flere af de hardcore AaB-fans. I skrivende stund er det uvist, hvor mange der er blevet anholdt. - For mig vil det altid være i medgang og modgang. Jeg kunne aldrig nogensinde finde på at stå og råbe og skrige af spillerne, for hvis man så spillerne, da de gik ud, så kunne man se, at de er ligeså kede af det, lyder det fra Per Rishøj. Se hele interviewet med Per Rishøj her: Massiv polititilstedeværelse Men ikke alle fans har samme holdning. Politiet var massivt tilstede, fordi fans ville ind til spillerne. Dørerne har også været lukket til flere tribuner, fordi der har været stor tumult ved stadion. En hardcore gruppering af AaB-fans har forsøgt at komme ind til spillerne. Ifølge TV2 Nords oplysninger er der dog bragt mere ro over fangrupperingen nu. Desuden har fans forsøgt at rykke vinduer ud til AaBs omklædningsrum på stadion for at komme ind til spillerne. De har blandt andet smadret en rude til rummet. Der er også kastet røgbomber inde i forgangen på Aalborg Portland Park. Derfor er dele af stadion stadig spærret af en time efter kampen. Opdateres...

Opsummering:
Aggressive fans laver ballade på Aalborg Stadion efter nederlag til Silkeborg.